Mentanin verður til ímillum fólkið, og um tað er ávíst, ið vit ynskja broytt, ella sum vit ynskja sum okkara mentan, so er tað best at skapa nýggja mentan har sum børnini eru. Børnini vaksa upp við hesi mentan, og gerst hon ein vanligur partur av gerandisdegnum og okkara samfelag. Míni ynskir eru: at vit fáa eina umhvørvisvinarliga mentan, tí skulu vit hava grønar stovnar, har børnini gerast tilvitaði um týdningin av, at varðveita eina reina náttúru. eina mentan, har tað sum verður koyrt í munnin, er væl umhugsa. Tí skulu vit raðfesta heilsugóðan kost har sum børnini eru. eina mentan við tónleiki, sjónleiki, list v. m. sum økir um trivna, vekir skapanarhugin og fremur nýhugsan, tí skulu vit hava ríkar møguleikar fyri vitjan av listafólki, har sum børnini eru. eina mentan har vit eru góð við okkara móðurmál, og hugsa um at tað hevur týdning, at tað føroyska málið verður ment, tí skulu vit raðfesta føroyskt tilfar. eina mentan har vit hava tíð til at vera saman í einum felagsskapi, sum er góður fyri øll, tí mugu vit raðfesta trivna og tað tíðina, sum vit hava at vera nærverandi og saman í. at fólk hava ávirkan, eru sjálvstøðugt hugsandi, seta spurnatekin og kenna síni rættindi, tí skulu øll kenna mannarættindasáttmálan. Og ikki minst ynski eg dygd í teimum tænastunum sum kommunan bjóðar, tí mugu vit raðfesta pening til dygd.